**TERVEYDENHUOLLON TIEDOTE KORONATILANTEESTA**

Covid-19 tapausten määrä lisääntyy alueellamme voimakkaasti, eikä epidemian huippua ole vielä saavutettu.

Muistutamme että mikäli lapsella on infektio-oireita, hänen tulee jäädä kotiin sairastamaan. Jos kotona on tehty Covid-19 pikatesti joka on positiivinen, lasta ei missään tapauksessa saa lähettää kouluun tai hoitopaikkaan.

Nykyisten ohjeiden mukaan lieväoireista infektiota voi jäädä seuraamaan kotiin välttäen oman talouden ulkopuolisia kontakteja 5 vuorokauden ajan. Katso tarkemmin [THL:n tiedote](https://thl.fi/fi/-/lievien-koronavirusoireiden-takia-ei-yleensa-tarvitse-kayda-testissa-valta-kontakteja-viiden-paivan-ajan-ja-noudata-alueellisia-ohjeita?redirect=%2Ffi%2Fweb%2Finfektiotaudit-ja-rokotukset%2Fajankohtaista%2Finfektio-ja-rokotusuutiset)

Lieväoireisen taudin vuoksi ei ole välttämätöntä hakeutua lääkärin vastaanotolle.

Mikäli lapsen vointi on huono tai vanhempi tarvitsee todistusta työnantajaa varten, yhteydenotot ptky Akselin numeroon 02-4477500. Puhelin saattaa olla ruuhkautunut erityisesti alkuviikosta, joten odota takaisinsoittoa rauhallisesti.

Perusturvakuntayhtymä Akseli, terveyspalvelut